246 



Den opholdt sig mellem Sulerne i Bjærget, men disse 

 flyttede altid til Side for den, naar den nærmede sig dem, 

 og efter hans Forklaring synes den kun at være taalt af dem; 

 den stod ikke i noget venskabeligt Forhold til dem. 



Han har aldrig set den flyve ind over Øen, derimod ofte 

 set den flyve over Havet, men aldrig dykke. 



Man har aldrig villet skyde den, men derimod prøvet 

 paa at tage den levende, hvad aldrig vilde lykkes; thi naar 

 Folk om Natten gik i Fuglebjærget, var den altid vaageu. 

 blev sky, naar man nærmede sig den, og fløj bort; medens 

 Sulerne derimod sov og kunde tages paa Eederne. 



En ung Mand fra Sørvaag paa Vaagø , nu gift paa 

 Myggenæs , ved Navn Hans Pauli Hansen, saa den i 

 Sommer sidde paa et fremspringende Klippestykke, han lagde 

 an paa den, uden egentlig at have til Hensigt at skyde den, 

 men uagtet det var paa meget langt Hold, ramte han den, 

 og den styrtede død ned. 



Ellers vidste han intet om Fuglens Levevis og Færd. 



Det er sikkert hævet over al Tvivl, at Fuglen har været 

 paa Myggenæs i mindst 30 Aar; jeg mindes ogsaa tydelig, at 

 jeg ikke længe efter at være kommen her til Thorshavns 

 Realskole for over 27 Aar siden hørte Tale om „Sulekongeu", 

 som er det Navn, hvorunder den almindelig gik. 



Da det er meget sjældent, at Myggenæsfolk komme her 

 til Thorshavn og om Vinteren saa godt som aldrig, har jeg 

 tilskrevet Præsten i Vaagø Præstegjæld , for at han mulig 

 kunde skaffe yderligere Oplysninger, men desværre kommer 

 han ikke til Myggenæs før næste Sommer. ' Han har imidlertid 

 sendt de af Dem stillede Spørgsmaal til en paalidelig Mand 

 paa Øen, men hvornaar jeg vil modtage Svaret paa dem, er 

 meget ubestemt. 



Jeg sender Dem derfor foreløbig foranstaaende Oplysninger 



og skal, saa snart jeg faar mere at vide, tilskrive Dem 



Louis Berii'h. 



